钦定古今图书集成/方舆汇编/职方典/第1506卷 > 元江府物产考 通志
## 钦定古今图书集成/方舆汇编/职方典/第1506卷 > 元江府物产考 通志

抹猛果　树高丈馀，叶大如掌，熟于夏月。味甘。槟榔　一名仁频。树高数丈，旁无附枝，正月作房，从叶中出，一房百馀实，大如核桃。剖乾和芦子、石灰嚼之，色红味香。按《明一统志》：土人呼为“马金囊。”

《荔枝　仅数本》，味酸肉薄。

普洱茶　，出普洱山。性温味香，异于他产，降真香。

麒麟竭　，木高数丈，叶类樱桃，脂流树中，凝红如血，为木血竭，又有“白竭。”

苏木

鳞蛇胆　，有黄黑二种，长丈馀，具四足，能食鹿。春夏在山，秋冬在水，土人取食之。其胆治牙痛，解诸毒，黄为上，黑次之。